[{"text_idx": "#000007", "text": "A oedd rhaid i chi ohirio\u2019ch cynlluniau oherwydd y pandemig? Alun Jones, Pennaeth Buddsoddiad Cymdeithasol Cymru yn CGGC sy\u2019n esbonio pam mai nawr yw\u2019r amser i edrych ar dwf a chynhyrchu incwm."}, {"text_idx": "#000009", "text": "Byddai llawer o fudiadau gwirfoddol Cymru wedi bod yn barod i ddatblygu\u2019u gweithgareddau cyn i COVID-19 ymddangos, ond eu bod wedi gorfod rhoi\u2019r cynlluniau hynny o\u2019r neilltu am y tro, a hynny\u2019n ddealladwy."}, {"text_idx": "#000010", "text": "Rydyn ni mewn cyfnod tyngedfennol ar hyn o bryd. Ar un llaw, mae cyfyngiadau\u2019r Coronafeirws yn llacio yng Nghymru, ac ar y llaw arall, mae amser yn mynd yn brin er mwyn manteisio ar gymorth ariannol ar gyfer twf a chynhyrchu incwm drwy Gyllid Ewropeaidd."}, {"text_idx": "#000012", "text": "Gall y Gronfa ddarparu buddsoddiad o hyd at \u00a3150,000 i fudiadau sy\u2019n gweithio mewn rhanbarthau cymwys o Gymru. Mae\u2019r cymorth sydd ar gael yn gymysgedd o grantiau a chymorth ad-daladwy (gyda llog o 0%), a pho fwyaf y byddwch chi\u2019n gor-gyflawni wrth greu swyddi, po leiaf fydd angen ei ad-dalu."}, {"text_idx": "#000014", "text": "Er bod yr holl gronfeydd sydd ar gael wedi\u2019u dyrannu i\u2019r ardaloedd dwyreiniol a deheuol, mae modd i fudiadau sy\u2019n gweithredu yn y siroedd eraill wneud cais hefyd."}, {"text_idx": "#000016", "text": "Map yn dangos y rhanbarthau a all elwa o\u2019r Gronfa Tyfu Busnesau Cymdeithasol. Mae cyllid ar gael ar gyfer y rhai sy\u2019n gweithredu yn siroedd y gorllewin a\u2019r cymoedd."}, {"text_idx": "#000017", "text": "Mae cyllid yr UE ar gael o hyd er mwyn cefnogi twf a chynhyrchu incwm ar gyfer mudiadau gwirfoddol mewn sawl rhan o Gymru, ond mae amser yn brin i wneud cais. Os ydych chi\u2019n ystyried mynd a\u0302\u2019ch busnes sy\u2019n cael ei yrru gan genhadaeth i\u2019r lefel nesaf, cofiwch gysylltu a\u0302 ni, fan leiaf fe ddylen ni allu dangos i chi beth yw\u2019ch opsiynau."}, {"text_idx": "#000018", "text": "Yng Nghymru, rydyn ni wedi bod yn fuddiolwyr net o Gyllid Ewropeaidd, ac ers i\u2019r Gronfa Tyfu Busnesau Cymdeithasol agor, rydyn ni wedi gweld llawer o brosiectau twf ysbrydoledig gan bob math o fudiadau sy\u2019n cael eu gyrru gan genhadaeth, ac rydyn ni\u2019n awyddus iawn bod mudiadau o rannau cymwys o Gymru yn manteisio ar y cyfle tra ei fod yn dal ar gael."}, {"text_idx": "#000019", "text": "Er bod y cyfle yma gan gronfeydd yr Undeb Ewropeaidd yn dod i ben, mae cwestiwn yn dal i fod ynghylch beth fydd nesaf i Gymru, ac rydyn ni am barhau i ddangos i gyllidwyr yr effaith werthfawr mae mudiadau gwirfoddol yn ei chael ar ein cymdeithas a pham mae\u2019r buddsoddiad yma mor bwysig."}]